paragraph_text: Aktualni čelnik Mosta. Ranije je obnašao dužnosti gradonačelnika Metkovića i potpredsjednika Vlade Republike Hrvatske. Nakon održanih parlamentarnih izbora u rujnu 2016. izabran je za predsjednika Hrvatskoga sabora. Zbog krize vlasti izazvane smjenom ministara u Vladi RH iz redova Mosta, a nakon što je Hrvatski sabor odbio prijedlog za izglasavanje povjerenja ministru financija dr. Zdravku Mariću, Božo Petrov podnio je ostavku na mjesto predsjednika Hrvatskoga sabora. Hrvatski ga je sabor razrješio dužnosti 5. svibnja 2017. Na dužnost predsjednika Hrvatskoga sabora naslijedio ga je Gordan Jandroković iz redova HDZ-a.